AksaraLLM/aksara-bahasa-daerah-v1 huggingface dataset:
Helsinki (Basa Swèdhen: Helsingfors) iku kutha krajan sisan kutha gedhé dhéwé ing Finlan kang ndunungi ana 562.570 jiwa. Kutha iki dumunung ing pérangan kidul Finlan, ing gisiking Lempongan Finlan lan Sagara Baltik. Laladan urban Helsinki kalebu kutha Espoo, Vantaa, lan Kauniainen, kang karan uga Wewengkon Kutha krajan kanthi kang ndunungi  992.836 jiwa. Laladan Helsinki Raya (Greater Helsinki) nyakup luwih akèh kutha-kutha ing saubengé lan duwé 1.283.093 kang ndunungi kang tegesé siji saka papat kang ndunungi Finlan manggon ing laladan mau.

Helsinki iku pusat bisnis, kauangan, modhe, panglipur, médhia, lan budaya ing Finlan kanthi jajaran musiyum, gladri, lan papan tontonan. Kutha iki uga dadi gapura internasional Finlan. Helsinki duwé gunggung warga manca paling akèh ing Finlan. Wong manca iki dumadi saka watara 130 kawarganagaraan lan mayoritas saka Ruslan, Éstlan, lan Swèdhen.

Universitas 

 Universitas Helsinki
 Universitas Teknologi Helsinki (saka Espoo)
 Sekolah Ilmu Ékonomi Helsinki
 Sekolah Ilmu Ékonomi dan Administrasi Bisnis Swèdhen
 Akademi Seni Murni
 Akademi Sibelius
 Akademi Teater
 Universitas Seni lan Desain Helsinki
 Sekolah Tinggi Pertahanan Nasional (ora dianggep universitas)

Politèknik 
 Politèknik Stadia Helsinki
 Politèknik Arcada Helsinki
 Politeknik Bisnis Helsinki

Pranala njaba 

 Finland Travel Community

Kutha krajan

Kutha krajan ing Éropa
Ing mitologi Hindhu, Menaka (basa Sanskerta: मेनका; Ménakā) ya iku jeneng siji widadari saka kahyangan kang ayu banget. Sebagian carita uripé ana ing Ramayana lan Adiparwa. Ing Ramayana, Menaka minangka widadari kang nggoda Wiswamitra, déné ing Adiparwa, Menaka dicaritakake minangka ibu saka Sakuntala.

Menaka lan Wiswamitra 

Sawijining dina, dhèwèké diutus déning Indra, Raja para Déwa, supaya nggagalake tapa kang ditindakake déning Wiswamitra. Nanging dhèwèké dadi wedi nindakaké tugase kanthi dhewean, amarga dhèwèké  ngerti yèn kutukane Wiswamitra kang lagi nesu medeni banget. Pungkasane Indra njamin yèn dhèwèké dikancani déning Déwa Bayu lan Déwa Kama. Sawisé yakin kanthi jaminan Indra, Menaka numuju ing papan partapaan Wiswamitra.

Sawisé teka ing papan patujon, Déwa Bayu nyebarake wewanginane Menaka kanggo mancing asmara Wiswamitra. Sawisé Wiswamitra melèk, Déwa Bayu nyingkap kain kang dienggo Menaka. Nalika iku, Déwa Kama manah Wiswamitra nganggo panah asmara. Pangkasane, nepsu asmara Wiswamitra thukul kanggo nyenengi Menaka. Wis pirang-pirang taun kekarone sesambungan, nanging Wiswamitra pungkasane sadar yèn Menaka mung siji godan kang diwènèhake déning Indra kanggo nggoda tapane. Kanthi soroting mripat kang mancarake kamuntaban, Wiswamitra mandeng Menaka. Menaka gemetar kawedèn lan njaluk pangapura marang Wiswamitra supaya ora dikutuk, amarga dhèwèké mung nindakaké tugas.

Wiswamitra ora ngutuk Menaka, nanging dhèwèké kuciwa jalaran pantangan kang wis ditaati pirang-pirang dilanggar amarga njalin sesambungan karo widadari Menaka. Pungkasane Wiswamitra lunga saka Pushkara lan tumuju Himalaya saperlu nerusaké tapane. Pirang-pirang versi ngandakake yèn Wiswamitra ngutuk Menaka supaya nglalekake sekabehe sesambungane.

Amarga wis rampung anggoné ngrampungaké tugase, Menaka bali ana kahyangan, nanging dhèwèké uga mbobot sawisé njalin sesambungan karo Wiswamitra. Ing hulu kali Malini kang dumung ing siki Gunung Himalaya, Menaka nglairaké siji bayi wadon. Bayi mau mung ditinggalake déné ibu munggah ana kahyangan. Banjur Bagawan Kanwa kang lagi ana ing sacedhake kali Malini nemu bayi mau kang dijaga manuk Sakuni. Amarga melas, bayi mau dipungut banjur dijenengi "Sakuntala", amarga dhèwèké diopeni manuk Sakuni. Sakuntala banjur kawin karo Duswanta, lan nglairaké siji raja misuwur kang jenenge Bharata.

Uga delengen 
 Wiswamitra
 Sakuntala

Tokoh Ramayana
Cemplon utawi jemblem inggih punika tetedhan ingkang dipundamel saking parutan téla kaspa, dipuncampuri parutan klapa saha sarem sakedhik, dipunbentuk bunder-bunder tengahipun dipunsukani gendhis jawi lajeng dipun-gorèng. Raosipun legi saha warnanipun soklat. 

Artikel mawa basa krama
Panganan
Gugon tuhon utawi wonten ing madyaning masarakat Jawa dipunwastani pepali utawi larangan. Gugon tuhon punika kalebet kapitadosan ingkang sampun wonten saking jaman rumiyin.

Gugon tuhon inggih punika kapitayan utawi kapitadosan marang sawenehing bab utawi prakawis ingkang boten tinemu wonten ing nalar. Tumprapipun tiyang pitados tansah gadhah raos sumelang manawi boten saged nyembadani prekawis ingkang ingkang dipunanggep mbebayani punika.

Asaling tembung gugon tuhon 
Gugon asalé saking tembung gugu. Manawi tuhon saking tembung tuhu

Jinising Gugon Tuhon 
 Gugon Tuhon ingkang salugu Inggih punika lare utawi tiyang ingakng dados mangsanipun Bathara kala miturut dongèng inggi punika bocah sukreta. Miturut kapitadosan lare punika saged waluya lan lestari bilih dipunruwat kanthi dipuntanggapaken wayang kanthi lakon Amurwa Kala.

Ingkang kalebet bocah sukreta inggih punika:
Bocah Ontang-anting : putranipun namung satunggal, priya.
Bocah unting-unting : putranipun namung satunggal, putri.
Bocah kedhana-kedhini : putra kalih, ingkang sepuh priya lajeng ingkang enem putri.
Bocah kembang sepasang : putra kalih putri sadaya.
Bocah Uger-uger lawang : putra kalih ppriya sadaya.
Bocah pancuran kapit sendhang : putra tiga, putri priya putri.
Bocah Sendhang kapit pancuran : putra tiga, priya putri priya.

 Gugon tuhon wasita sinandhi inggih punika ingkang kalebet pitutur ingkag boten kalairaken kanthi melok. Langkung kathah ngginakaken tembung "boten ilok" ingkang sejatinipun ngemu teges boten becik .

ingkang kalebet gugon tuhon wasita sinandhi inggih punika:
Ampun ngidoni sumur mundhak suwing tutukipun.
Manawi wewehan dipunjaluk malih gulunipun gondhoken.
Boten pareng lenggah wonten bantal mundhak wudunen .
Boten pareng dhahar wonten peturon mundhak gudhigen .

 Gugon tuhon ingkang kalebet wewaler inggih punika wewaler saking leluhur utawi tiyang ingkang dados cikal bankal wonten panggènan punika. Amargi leluhur wau sampun naté nemu cilaka amargi nindhakaken sawijining bab, lajeng migunakaken wewaler dhumateng anak putunipun supados boten tumut nindhakaken.

Tuladha :
Tiyang wonten ing Banyumas boten angsal kesah wonten ing dina Setu Paing. Miturut cariyosipun : Sang Adipati ing banyumas manggih cilaka tindakan wonten ing dinten Setu paing. Sang Adipati banjur paring pangandikan maran putra wayah saha para kawulanipun.

Cathetan suku 

Sosiologi
Kuffah inggih punika sesebutan kanggé ulama utawa pengikut. Ulama kuffah minangka ulama jaman biyèn wiwit jaman kanjeng Muhammad.

Islam
Hiu putih (Carcharodon carcharias) iku sawijining iwak hiu gedhé kang bisa ditemoni ing laladan-laladan pasisir kabèh samodra sadonya. Kéwan iki mligi ditepungi wong déné gedhéné kang bisa tekan 6 mèter dawané lan aboté bisa 2.268 kilo. Iwak iki dadi diwasa nalika umuré 15 taun lan bisa urip punjul 30 taun. Iwak hiu putih kalebu jinising iwak hiu kang paling mbebayani ana ing dunya kanggo manungsa.

Iwak
Ing wiracarita Ramayana, Ahalya (basa Sanskerta|Sanskerta: अहल्या; Ahalyā) utawa Indradi yaiku bojoné Resi Gautama. Tembung Ahalya ateges "kang ora ngalami pangowahan" (awèt nom, abadi). Ahalya manggon ana ing siji asrama bebarengan karo Resi Gautama. Dhèwéké duwé rupa kang ayu banget, mula Déwa Indra dadi kasengsem.

Kutukan Resi Gautama 
Ing sawijing dina, nalika Resi Gautama ninggal asramané, Déwa Indra nyamar lan kanthi nepsu dhèwéké ngrayu Ahalya. Ahalya ngerti sapa kang ngupaya ngrayu dhèwéké amarga mata batiné kang landhep, nanging dhèwéké kapusan déning ayuné dhèwéké dhéwé mula dhèwéké ménéhi kepuasan marang Indra. Nalika Resi Gautama teka, dhèwéké kaget amarga Ahalya wis terpengaruh godhané Indra. Resi Gautama banjur ngutuk Ahalya supaya tapa kanthi wektu suwé demi nebus dosané. Supaya Ahalya ora diweruhi, wujudé dadi watu. Resi Gautama uga kandha yèn candhaké putra Dasarata saka Ayodhya bakal ndolani asrama Resi Gautama, yaiku ing papan panggonane Ahalya nglakoni tapa, lan mbébasaké kutukané. Sawisé Ahalya dikutuk, Resi Gautama ninggal asramané lan lunga ing Himalaya saperlu tapa.

Tokoh Ramayana
Resi
Durmagati ya iku putra Destarata karo Dewi Gendari uga salah sawijiné anggota kulawarga saka Korawa sing paling seneng guyon. Durmagati duwé awak luwih cendhèk lan rada lemu tinimbang sadulur korawa liyané. Kanthi ciri kas guluné sing cendhèk banget lan sirah sing kaya menet mangisor, saéngga pasuryané katon ndhangak mendhuwur.

Durmagati paling gampang diwerohi kanthi cara ngomongé sing béda. Swarané bindheng kaya wong sing lagi pilek, apa sing diomongaké ora cetha. Mulané, wong-wong padha ora mudheng apa sing diomongaké Durmagati lan kudu njaluk supaya mbalèni omongané nganti bola-bali. Saéngga akèh wong sing luwih milih ora ngomong karo Durmagati, mung wong sing gelem sabar lan nyoba mangertèni waé sing gelem omongan karo Durmagati.

Sanajan dudu tokoh sing wigati, nanging Durmagati mesthi teka ing pasamuwané kraton Astina. Kanthi guyonané, Durmagati bisa dadi panglipur ing Astina. Guyonané Durmagati uga ngemu pasemon kanggo papréntahan ing Astina, nanging ora ana sing nesu karo slèngèkané Durmagati.

Ing perang Baratayuda, Durmagati karo Jayadrata lan Korawa liyané ngroyok Abimanyu nganti nekani pati sing ndadékaké nesuné Arjuna. Durmagati nekani pati amarga kena panahe Arjuna sing cacahé éwonan.

Uga delengen 
 Korawa
 Citraksa
 Citraksi

Korawa
Mesona iku siji génus saka famili mint (Lamiaceae).

Conto spesiès saka génus iki ya iku Mesona procumbens Hemsley lan Mesona chinensis, sing uga dikenal minangka xiancao (仙草) sajeroning basa Mandarin, sian-chháu sajeroning basa Taiwan sarta leung fan cao (涼粉草) sajeroning basa Kanton. Tuwuhan iki duwé khasiat peluruh utawa diuretik lan dipigunakaké ing masakan Taiwan minangka ombènan sing panas lan kenthel. Bisa uga disajèkaké nganggo ès minangka cao (grass jelly).

Ing Indonésia, godhong saka  Mesona palustris Bl. kanggo bahan kanggo gawé cao ireng. Siji indhustri ing Indonésia wis kasil ngembangaké pengemasan cao ireng sajeroning wangun bubuk siyap anggo kaya ager-ager.

Uga delengen 
 cao
 cao ijo

Pranala njaba 
 (en) Asian grass jelly 
 (en) Indonesia Black Jelly Instant Powder

Lamiaceae
Tetuwuhan
Tetuwuhan obat
Florida Institute of Technology, uga misuwur kanthi jeneng Florida Tech lan FIT, iku universitas riset tèknik swasta indhepèndhen sing dumunung ing Melbourne, Florida, Amérikah Sarékat. Diadegaké ing taun 1958 minangka Brevard  Engineering College, institut iki wiwit dikenal kanthi jeneng FIT ing taun 1966. Kurikulum Florida Tech lumrahé fokus marang  babagan rékayasa (engineering) lan sains (science).  Wiwit taun 2010, institut iki duwé mahasiswa ing kampus utama gunggung 3,600, wujud mahasiswa Strata siji lan strata loro, kanthi manéka jurusan ing pasinaon rékayasa lan sains. Ing taun 2010, cacahing mahasiswa ing kampus lan kanthi jaringan (on line) watara 9,000 mahasiswa.

Rujukan

Kapustakan 
Countdown to College: Launching Florida Institute of Technology by Gordon Patterson  Florida Historical Quarterly – Volume 77, Issue 2, Fall 1998
Space University: Lift-Off of Florida Institute of Technology Florida Historical Quarterly – Volume 79, Issue 1, Summer 2000.
FloridaHistory.net – September "Today in Florida History" – Florida Historical Society

Pranala njaba 

Official site
Official Florida Tech athletics site

Florida Institute of Technology
Universitas ing Florida
Melbourne, Florida
Setatsiyun Tambun (TBN) ya iku stasiun sepur kang dumunung ana ing  Mekarsari, Tambun Kidul, Bekasi. Setatsiyun kang ana ing  pamukaan lemah kurang luwih 19 m dpl kang ana ing Laladan Operasi 1 Jakarta.

Sepur 
 Patas Purwakarta: tumuju Purwakarta lan Jakarta Kutha

Kacilakan 
 Sajeroning tanggal 12 Agustus 2008 tabuh 7.31, Sepur Lokal 681 jurusan Karawang-Jakarta Kutha anjlog saka jalur 4.

Tambun
Tambun Kidul, Bekasi
Antonim inggih punika tembung ingkang gadhah teges walikan kaliyan tembung sanèsipun.

Tuladha :
 gedhé X cilik
 gampang X angél
 pinter X bodho
 adhem X panas
 tuwa X enom
 mati X urip

Uga delengen 
 sinonim
 linguistik

Cathetan suku 

Paramasatra
Linguistik
Situs sumur Sanga ya iku situs sajarah kang awujud sumur cacahé sanga. Tlatah ana ing Désa Candhi Kacamatan Cepaga Kabupatèn Bayalali. Miturut sumber, sumur iki wis ana 300 taun kapungkur. Sumur iki ora tau asat sanajan mangsa katiga. Ing sadhuwuring sumur iku ana makam Kyai Mojo. Miturut sumber uga, Kyai Mojo iku tokoh kang wigati tumrap anané désa Candhi. Biyèn ing désa Candhi uga ana candhi ngadeg, nanging saiki kari pondasi dhasaripun amarga dirusak karo Walanda.

Sajarah
Dwipurwa inggih punika ambalan wonten ing silabé ingkang kawitan. Wujudipun langkung alit saking dwilingga. Salah satunggaling guna saking wujud punika inggih ngéwahi jinis ukara kados déné reged (reged) dados rereged (barang-barang ingkang reged).
Donetsk utawa Donyetsk (basa Ukraina Донецьк; Ruslan Донецк) iku kutha ing Ukraina. Kutha iki uga naté ndarbèni jeneng Yuzovka, Staline lan Stalino. Kutha iki diadegaké déning sawijining wong Karajan Manunggal (saka Wales) kang jenengé John Hughes. Yuzovka iku dhedhasar jeneng iki miturut pocapané wong Ruslan utawa Ukraina.

Kutha ing Ukraina
Sikil Gajah (wonten ing basa Indonésia dipunsebat Kaki Gajah, wonten ing istilah medis sikil gajah dipunsebat elephantiasis.), inggih punika salah satunggaling lelara ingkang kagolong filariasis. Sasanesipun manungsa kéwan ugi saged kaserang filarisasi. Filariasis dipunsebabaken kaliyan cacing nematoda golonganipun filaria. Spesies filaria ingkang saged njalari sikil gajah inggih punika Cacing Wuchereria bancrofti. Cacing punika saged ngganggu peredaranipun getah bening. Penyakit filariasis utawa sikil gajah punika kagolong lelara tauhan utawa kronis. Cacing Diwasa saged urip wonten ing badanipun manungsa kanthi luwih saking 10 taun.

Gejalanipun 
- Ingkang kaping satunggal inggih punika boten wonten gejalanipun(asimtomatik). Tiyang punika boten raos sakit, boten wonten keluhan punapa-punapa, nanging saged nularaken mikrofilaria wonten ing badanipun tumuju wonten ing badanipun tiyang sanès.
- Ingkang kaping kalih inggih punika kadadosan tandha-tandha infeksi akut akibatipun perdangan. Wonten demam mendadak, nyeri, bengkak, tandha peradangan wonten ing klanjer limfe.
- Ingkang kaping tiga inggih punika wujudipun infeksi kronis, kathah sanget dipunpadosi wonten ing masarakat, inggih punika penyumbatan limfa ingkang saged njalari pembekakan sikil, ugi tangan.
Wonten ing tiyang jaler, sasanesipun sikil daerah genital inggih saged kainfeksi, saéngga saged kadadosan pembengkakan wonten ing daerah(zakar).

Cathetan suku 

Lelara
Artikel mawa basa krama
Susu jaé ya iku salah sijiné ombènan khas Indonesia kang digawé saka campuran susu putih karo jaé. Lumrahé diombé yén isih panas utawa anget - anget. Kasiaté ya iku bisa ngangetaké awak lan apik kanggo keséhatan.
Éndang Purwati ya iku garwané Anoman, putra Begawan Purwapada ing pertapan Andoncinawi. Karo Anoman, Purwati nduwé putra Bambang Purwaganti. Sawijiné dina, Bambang Purwaganti takon marang ibuné sapa bapaké. Purwati banjur mangsuli yan bapaké Purwaganti ya iku Begawan Anoman, pandhita kang awujud kethèk putih. Banjur Bambang Purwaganti njaluk pamit marang ibuné lan simbahé arep nggolèki Anoman. Ing tengah dalan, kaadhang peperangan Amarta lan Bulukatiga. Prajurit Amarta kangèlan ngadhepi kasektèné Patih Dasagriwa, banjur Purwaganti mbiyantu lan akhiré bisa tinemu karo Anoman.

Paraga Wayang
Tradhisi (basa Latin traditio; 'nerusaké') utawa leluri iku adat run-tumurun. Tradhisi iku dadi kang arti kang prasaja dhéwé adat utawa kabiasan tartamtu kang wis dilakokaké wiwit suwé saka jaman mbiyèn lan wis dadi péranganing kauripaning siji golongan masarakat, racaké saka siji nagara, kabudayan, wektu utawa agama kang padha. Perkara kang paling dhasar saka siji tradhisi iku anané informasi kang diterusaké saka siji générasi marang générasi liyané, apa iku katulis apa ora katulis (kanthi lésan). Amerga tanpa anané prakara iki, siji tradhisi bisa cures.

Étimologi lan définisi 
Tembung tradhisi ing basa Jawa dijupuk saka basa Walanda traditie kang gilirané njupuk saka basa Prancis tradition lan asliné saka basa Latin traditio. Traditio iku wangun tembung aran saka tembung karya traderere utawa tradere lan tegesé "nyerahaké", "mènèhaké" utawa "mènèhaké kanggo disinggahaké".

Cathetan sikil

Uga delengen 
 Tradhisi kang diciptakaké
Tradhisi sing diciptakaké (basa Inggris Invented traditions) iku sawijining konsèp sing diwedhar ing sawijining buku sing terbit ing taun 1983 lan ditulis déning E. J. Hobsbawm lan T. O. Ranger, The Invention of Tradition Ing introduksi buku iki, para panulis ngandharaké manawa akèh barang sing diarani 'tradhisi' iku sajatiné asalé mutakir lan malahan kerep diciptakaké utawa dirékayasa. Para panulis iki mbédakaké antara nyiptakaké tradhisi saka miwiti tradhisi. Ing kasus pungkasan iki ora ana sing ngeklaim manawa tradhisi sing diwiwiti iku wis lawas. Fénoména kaya mengkéné iki utama cetha ing perkembangan modhèren bangsa lan nasionalisme.

Salah sawijiné dampak saka konsèp iki ya iku manawa prabédan antara "tradhisi" lan "modèrnitas" kerepé uga bahan rékayasa. Konsèp iki "rélévan banget tumrap ing inovasi historis sing bisa diarani mutakir, 'bangsa' lan fénoména kagandhèngé kaya ta: nasionalisme, nagara-bangsa, simbul-simbul nasional, sajarah lan liya-liyané." Hobsbawm lan Ranger uga mènèhi komentar ing "paradoks sing anèh nanging bisa dingertèni: bangsa-bangsa modhèren lan kabèh tètèk bengèké lumrahé ngeklaim manawa kabèh iki asalé ora saka jaman mutakir, nanging saka jaman baheula lan muncul kanthi alami, ora diyasa. Dadi komunitas-komunitas manungsa sing alami lan ora mbutuhaké définisi liya saliyané rasa percaya-diri." Dampak liyané iku manawa konsèp kaaslian utawa "otèntisitas" uga dadi ora pasti.

Panrapan 
Konsèp lan istilah iki wis ditrapaké kanthi amba sing sawatara fénoména kabudayan kaya ta Alkitab lan Zionisme, seni béla dhiri Jepang,, "mitos highland" ing Sekotlan,, lan tradhisi-tradhisi agama-agama gedhé, ing antarané. Konsèp iki pangaribawané gedhé ing konsèp-konsèp kagandhèng sing mèmper kaya ta konsèp 'komunitas bayangané' (imagined comunities) Benedict Anderson lan 'èfèk pizza'.

Resènsi 
Salah sawijiné juru resènsi téyori iki ngandharaké manawa "tradhisi sing diciptakaké iku sawijining ukara sing apik banget kanthi subvèrsif" nanging ukara iki "ndarbèni surasa sing ambigu." Hobsbawm "mbandhingaké tradhisi sing diciptakaké karo apa sing diarani 'kakuwatan lan daya adhaptasi tradhisi asli.' Nanging ing ngendi 'daya adaptasiné' utawa apa sing diarani déning kancané Ranger 'flèksibilitas' iku entèk lan panyiptan tradhisi wiwit? Déné kabèh tradhisi iku owah, apa bisa utawa migunani manawa wong iku nyoba mbédakaké barang antik sing 'asli' saka sing 'palsu'?" Juru resènsi liya uga ngelem kwalitas artikel-artikelé sing dianggep dhuwur nanging dhèwèké uga ana kritiké. "Pamilahan kaya mangkono" (antara tradhisi sing diciptakaké karo sing asli) "bakal mungkasi dadi asli lan palsu. Pamilahan kaya mengkéné iku sawijining pamilahan sing ora bisa ditampa amarga kabèh tradhisi (kaya kabèh fénoména simbolis) digawé déning manungsa ("palsu") lan ora dumadi kanthi alami ("asli").

Cathetan sikil 

Tradhisi
Ayodhya (Hindi: अयोध्या, Urdu: ایودھیا ; Ayodhyā ) iku kutha kuna ing India, mbiyèn kutha krajan Awadh, ing distrik Faizabad ing Uttar Pradesh. Ing carita Ramayana lan Mahabharata, Ayodhya iku kutha suci agama Hindhu.

Ayodhya miturut Susastra Hindhu 
Ayodhya uga ana ing carita Ramayana minangka kutha krajan Karajan Kosala kang dijaga ora kalah ing paprangan.. Miturut Susastra Hindhu, Karajan Kosala manggon ing sisih lor kali Gangga. Karajan mau duwèké keturunan Ikswaku saka Dinasti Surya, putra Maharaja Manu

Cathetan sikil

Réferènsi 
 “Ramayana”. Oleh: I Gusti Made Widia
 Kakawin Ramayana
 Goel, S. R. (2009). Hindu temples, what happened to them. New Delhi: Voice of India.
 Narain, Harsh (1993). The Ayodhya temple-mosque dispute: Focus on Muslim sources. Delhi: Penman Publishers.
 Elst, K. (2002). Ayodhya: The case against the temple. New Delhi: Voice of India.
 Jain, Meenakshi (2013). Rama and Ayodhya. Delhi:Aryan Books International.

Pranala njaba 

 Pura Sri Ramar di Ayodhya
 Tentang Ayodhya 
 Ayodhya - dari Jainheritagecentres.com 
 Entry on Ayojjhaa in the Buddhist Dictionary of Pali Proper Names

Ramayana
Spéléologi iku ngèlmu kanggo nyinau guwa-guwa lan fitur-fitur karst liyané. Ya iku ngèlmu iki nyinau wanguné, strukturé, sipat-sipat fisiké, sajarah, kaanékaragaman hayatiné lan prosès dumadiné guwa. Tembung spéléologi iku uga bisa ngrujuk marang aktivitas panglipuran utawa wektu turah kanggo ngumbarani guwa-guwa. Nanging sajatiné aktivitas iki ing basa Inggris diarani mawa tembung caving.

Étimologi 
Tembung spéléologi dijupuk saka basa Yunani σπήλαιον (spelaion) + -λογία (logia) utawa λόγος (logos). Spelaion iku tegesé guwa, lan logos iku ngèlmu, dadi spéléologi iku ngèlmu kaguwan.

Pranala njaba 
 Situs wèb ngenani spéléologi saka Indonésia
Sreni iku manggon ing kecamatan Bate, ana ing sisih wétan kutha Jepara. Sreni iku kagolong tlatah pagunungan. Ing kéné akèh wit-witan kaya ta pinus, sengon, jati, mahoni, lan liya-liyané. Mula Sreni iku uga kanggo panggon wisata, mligi bocah pacaran.
Tindak tutur Konstantif punika  jinising tindak tutur ingkang kalebet tindak tutur deklaratif. Amargi miturut Austin (1962)  tuturan deklaratif punika wonten kalih inggih punika Konstantif lan performatif. Tindak Tutur Konstatif constative utterance utawi deskriptif inggih punika tindak tutur ingkang tuturanipun nélakaken samukawis ingkang leresipun saged kabuktosaken sahih utawi boten sahipun kanthi pangertosan donya. Kadosta nggambaraken utawi nyebataken kadadosan utawi prakawis, prosès utawi kawontenan, amargi gadhah sipat leres utawi boten leres (Kridalaksana, 1984:2001).

Tuladha
Tuladhanipun tindak tutur konstatif inggih punika :
Kutha krajan Bali punika Denpasar.
Tsunami ing Acèh punika kadadosan ing surya 26 Dhésèmber 2006.
Wingko babad punika salah satunggaling jajanan khas Semarang.
Kutha krajan Jawa Tengah punika Yogyakarta.
Ing pinten-pinten tuladha punika ingkang saged dipunbuktosaken kanthi leres inggih punika nomer 1-3, ingkang nomer 4 punika tuladha ingkang saged kabuktèkaken kanthi boten leres/sahih. Nanging pambuktènipun kanthi leres utawi boten leres (no 1-4) punika taksih kalebet tindak tutur Konstatif, amargi tindak tuturipun saged kabuktosaken kanthi leres utawi boten leres.

Rujukan 

Artikel mawa basa krama
Komunikasi
Psikologi
Sally Kristen Ride () punika satunggiling astrofisikawati lan astronot Amérika Sarékat. Pikantuk gelar Ph.D. salebetipun fisika saking Universitas Stanford, panjenenganipun nggabung kaliyan NASA nalika taun 1978, ing pundi panjenenganipun dados astronot (1979–87) lan mbiyantu rancangan lengen robot kanggé kendharaan njawi akasa. Nalika taun 1983 panjenenganipun dados wanita sepisanan ing Amérika Sarékat ingkang wonten ing akasa. Panjenenganipun ugi njabat salebetipun komisi (1986, 2003) ingkang nyelidhiki kacilakan Space Shuttle Challenger lan Columbia. Ing taun 1989, panjenenganipun dados guru besar fisika lan dirèktur Institut Njawi Angkasa California ing Universitas California, San Diego.

Ride, Sally
Ride, Sally
Artikel mawa basa krama
Lair 1951
Kathah babagan ingkang gadhah nama Waterloo. Kathahipun dipunparingi nama kanthi langsung utawi boten langsung dhumateng Waterloo, Bèlgi, ing pundi Paprangan Waterloo dumados.

Priksani:
 Paprangan Waterloo
 Universitas Waterloo
 Waterloo (album), album ABBA. Ugi wujud lagu saking ABBA
 Kreteg Waterloo
 Waterloo, Bèlgi
 Waterloo, Ontario (Kanada)
 Waterloo, Quebec (Kanada)
 Waterloo, Dorset (Inggris)
 Waterloo, Sekotlan (ing Tayside)
 Waterloo, Sierra Leone
 Waterloo, Suriname
 Waterloo, Trinidad & Tobago
Challenger iku montor mabur ulang-alik NASA kang kaloro. Paluncuran perdhanané dumadi nalika tanggal 4 April 1983. Montor mabur iki tau nglakoni misi kaping 9 sadurungé akiré remuk ing detik angka 73 paluncuran kanggo misiné kang kasepuluh lan niwasaké kabèh awak montor mabur kang gunggungé pitu wong nalika tanggal 28 Januari 1986. Challenger digantèkaké déning montor mabur Endeavour kang nglakokaké paluncuran perdhanané nalika taun 1992, enem taun sawisé musibah.

Astronot Challenger
Astronot kang tiwas;Michael Smith,Dick Scobee,Judith Resnik,Ronald McNair,Ellison Onizuka,Gregory Jarvis lan Christa McAuliffe

Misi kang banget diminati masarakat Amérika
Misi Challenger banget diminati déning masarakat AS amarga tekané guru sekolah menengah atas kang asalé saka New Hampshire, Christa McAuliffe-wong pisanan kang asalé saka masarakat biyasa-lan palantikan program Guru ing Ruwang Angkasa NASA. McAuliffe dijadwalaké kanggo mènèhi piwulang saka ruwang akasa marang murid-muridé, sawijining program kang inovatif lan ngéramaké kang bisa mbangkitaké antusiasme gedhé banget ing kalangan pandhidhik lan siswa.

Wahana antariksa
Patay iku désa lan commune département Loiret, ing lor tengah Prancis, lor-kulon Orléans. Pedunung désa iki watara 1.500.

Désa iki wujud papan Paperangan Patay nalika tanggal 18 Juni 1429.

Commune ing Prancis
Jabang bayi inggih punika panyebutan calon bayi ingkang taksih wonten gua garba ingkang ibu.
Guru (Sanskerta: गुरु ; Guru) iku sawijining tembung saka basa Sanskerta sing artiné wong sing mulang utawa pamimpin agama utawa kapitayan. Lumrahé, tembung iki digunakaké ing agama Hindhu, Buda dan Sikh, lan uga ing sawatara kapercayan-kapercayan anyaran. Ing agama dharma, guru dianggep pamimpin suci sing mènèhi kawicaksanan lan paugeran. Nemokaké guru sajati asring dianggep syarat mutlak kanggo wong sing péngin éntuk pepadhang.

"Guru" ing basa Sanskerta uga ngrujuk marang Wrehaspati (Sanskerta: Brihaspati), paraga suci ing agama Hindhu. Ing mitologi Hindhu, Wrehaspati iku guru para déwa. Ing sawatara basa ing Indhia, kaya ta basa Hindhi, dina Kemis uga karan Brihaspativār utawa Guruvār (vār artiné dina ing seminggu). Ing basa Jawa, tembung "Respati" uga artiné dina Kemis.

Ing Indhia lan Indonesia, tembung "guru" dimaknani "pengajar." Ing nDonya Kulon, guru ngrujuk marang paraga sing kuwasa ing ngèlmu amarga kapinteran ing babagan kandonyan.

Tembung Sanskerta
Hindhu
Alan Yelizbarovich Dzagoev (, ).

Cathetan suku

Pranala njawi 

 
  Profil Alan Dzagoev  pada situs CSKA Moskow
  Profil Alan Dzagoev pada situs Liga utama Ruslan

Lair 1990
Wong urip
Pamain bal-balan
Pamain tengah bal-balan
Pamain Bèker Donya FIFA 2014
Bank Mandiri utawa PT Bank Mandiri (Persero) Tbk yaiku salah sijiné badhan usaha dhuwèke nagara (BUMN) ing babagan perbankan. Bank Mandiri madeg ing tanggal 2 Oktober 1998. Ing sasi Juli taun 1999, Bank Bumi Daya, Bank Dagang Nagara, Bank Ekspor Impor Indonésia lan Bank Pembangunan Indonésia dilebur (dimerger) dadi bank Mandiri.

Anak Perusahaan 
Bank Mandiri nduwé sapérangan anak perusahaan kang ngurusi ing babagan pembiayaan lan asuransi. Anak perusahaan bank Mandiri yaiku:
 Bank Syariah Mandiri
 Mandiri Sekuritas 	
 Bank Sinar Harapan Bali (BSHB) 	
 Mandiri Tunas Finance 	
 AXA Mandiri Financial Services 	
 Mandiri Investasi 	
 Mandiri AXA General Insurance

Pranala njaba 
Situs resmi Bank Mandiri 

BUMN
Sega goréng inggih punika makanan ingkang asalipun saking Tionghoa. Resép punika dipunbeta déning perantau Tionghoa. Wonten ing nagari asalipun, nasi goreng inggih punika alternatif saking penyajian maeman ingkang sampun atis.

Sega goréng ing Indonésia 
Sega goréng ing Indonésia dipunsajiaken kaliyan acar saha krupuk. Bahan campuran standar ingkang dipun-ginakaken inggih punika tigan utawi saged ugi dipuntambah suwiran daging ulam saha seafood.

cathetan suku
Surah Al-Hadid (basa Arab:الحديد, "Besi") yaiku surat nomer 57 saka Al-Qur'an. Surat iki kagolong surat Madaniyah lan cacahé ana 29 ayat.Dijenengke Al Hadiid sing duwé teges wesi.

Pokok/Isi
Keimanan
 Mung marang gusti Allah kabèh urusan bakal balik
 Sipat Allah lan Asmaaul Husna lan bab kang njlèntrèhaké kuwasane gusti Allah ing langit lan bumi

Hukum-ukum
 Perintah nafkahké bandha.

Liyané
 Kahanan wong kang munafik ing dina kiamat
 Hakikat urip ing donya lan urip ing akhirat
 Tujuan digawene wesi
 Tujuan diutusé para rasul
 Urip kerahiban ing agama Nasrani ora saka ajaran Nabi Isa
 Unèn-unèn marang wong bakhil lan wong kang ngongkon wong liya tumindak bakhil.

Pranala njaba
Surah An-Naba’  (Arab: النّبا , "Brita Gedhé") yaiku surat nomer 78 saka Al-Qur'an. Surat iki kagolong surat Makkiyah, sing duwé 40 ayat.Dijenengi An Naba' amarga duwé teges pawarta gedhé.Surat An Naba' bisa uga dijenengi Amma yatasaa aluun sing dijupuk saka tembung Amma yatasaa aluun sing ana ing ayat 1.

Cathetan suku

Pranala njaba 

 An-Naba at Sacred Texts

Surat Al Qur’an
Garfield iku komik strip karya Jim Davis sing nyaritakaké ngenani Garfield minangka tokoh baku sing wujud siji kucing ingonané Jon Arbuckle. Tokoh liyané ya iku Odie, siji asu sing kurang lantip. Nalika taun 2006, komik strip iki dilisènsikaké ing watara 2.570 koran lan kalawarti sarta nyekel rékor ing Guinness World Record minangka komik strip sing paling wiyang dilisensikaké ing donya. Jeneng Garfield dijupuk saka jeneng simbah kakungé Jim, James Garfield Davis, sing biyèn jenengé dijupuk saka jeneng Présidhèn Amérikah Sarékat James Garfield.

Latar 
 Sofa ing ngarep télévisi
 Jendhéla omah
 Ndhuwur méja
 Njaba omah
 Wit
 Pesisir
 Papan praktik dhokter kéwan
 Paternakan

Karya liya 
 Kumpulan komik Garfield diterbitaké minangka kumpulan saka apa sing diterbitaké ing koran.
 Film Garfield: The Movie kanthi bintang Breckin Meyer, Jennifer Love Hewitt, lan Bill Murray minangka swarané Garfield.

Réferènsi

Pranala njaba 
 Situs wèb resmi Garfield

Strip komik
Box Car Racer iku band playonane Tom DeLonge lan drummér Blink 182, Travis Barker. Band iki dadi panutup kabosénane DeLonge amarga tur karo Blink 182. Band Iki diwiwiti saka tembang-tembang ingkang dipundhamél DeLonge rikala Blink 182 rèkaman album Take Off Your Pants and Jackets. Temabng-tembang DeLong iku botèn dilebètake ing album Blink 182 - Take Off Your Pants and Jackets. Banjur DeLonge gadhah pungkasan, déning ngajak Barker, lan David James Kennedy kanggo miwiti tembang-tembang iku ing band anyar.

Sajarah

Asal mulané
Asma kaping pisane Boxcar Racer ya iku The Kill, lan rèncanae album asmane Et Tu Brute (dipunundhuh 19 Juni 2012). Banjur Barker gadhah gagasan diparingi asma Box Car Racer, kaya ta band Barker rikala sekolah. Nangin wonten kaluputan eja kaliyang pesawat perang Amérikah Sarékat, ya iku Bokscar, banjur dipunsambung dadi Boxcar Racer. Band iki lair ing wayah 2003, rikala Blink 182 lerèn tur.

Album tembang
Boxcar gadhah album ingkang tanggal 21 Mèi 2002, nanginng siji, "Boxcar Racer". direkam ing studhio MCA, saiki asmane Interscope . Isiné ngudhari 13 tembang aliran post-grunge. Rikala rékaman, wonten sawijining tembang "Elevator", diréwangi vokal karo Mark Hoppus uga boten liyané rencang DeLonge lan Barker ing Blink 182. Tim Armstrong, saking band Rancid, inggih réwang urun rembug lan vokal in "Cat Like Thief".

Bubaran
Ing wayah 2003, sarampunge ngisi panggung "Vans Warped Tour 2003, DeLonge lan Barker ngudarwentah manawa Boxcar Racer iku kanggo pèngalaman lan sinau. Banjur miwiti wulan April 2003, DeLonge ngendikan Boxcar Racer bubar permanen. DeLonge matur kalih pawarta média, ménawa Boxcar Racer iku sajatiné bubar amarga piyambaké botén kèpenak kaliyan Mark Hoppus, ingkang ngèrasa dadi pémain bass ingkang ditilar kanca-kancané ing Blink 182

Cathetan sikil

Pranala njaba 
 Official website
 Box Car Racer on Myspace

Grup musik sing diyasa taun 2002
Grup musik Amérikah Sarékat
Grup musik pop punk
Endhog gludhug utawa kang basa Indonésiané ya iku telur petir iku kalebu salah sawijiné panganan tradhisional saka kutha Semarang. Saka rasané endhog gludhug duwé raos kang unik lan istiméwa, wernané putih lan ing ngisore warnané coklat. Dibutuhaké mamahan kang rosa kanggoné nikmati panganan iki, isi endhog gludhug ya iku gula jawa dicampur kacang.

Panganan
Jajanan
Tahu Gejrot

Tahu gejrot iku panganan khas saka Cirebon kang digawé saka tahu (sumedang), brambang, lombok, kecap lan asem.
Cara nggawéne gampang banged, ya iku tahu ditugel - tugel cilik, lajeng brambang lan lombok uga ditugel - tugel cilik utawa diuleg, lajeng dicampur lan diwenehi banyu (campuran kecap lan asem).
Tahu gejrot bisa dipundhahar

Panganan
Strip komik iku gambar utawa rangkéyan gambar kang isiné carita. Strip komik ditulis lan digambar déning siji kartunis, lan diterbitaké kanthi rutin (lumrahé padinan utawa minggon) ing koran lan ing Internèt. Ing Britania Raya lan Éropah, strip komik uga diterbitaké kanthi sèri sajeroning kalawarti-kalawarti komik, sauntara kisah siji strip sok-sok sambung terus nganti telung kaca utawa luwih. Strip komik uga wis mijil sajeroning kalawarti-kalawarti AS, kaya ta upamané Boy's Life.

Uga delengen 
 Pratélan strip komik (isiné pratélan strip komik lan tokohé saka njero lan manca nagara)
 Pratélan filem dhedhasar strip komik
 Buku komik
 Komik wèb

Pranala njaba 
 Ohio State University Cartoon Research Library
 Reuben Awards

 
Komik
Koran
Prastawa

Mirsani ugi 
 Desember 2011  - Januari 2012 - Februari 2012
 Taun 2012 - Kalendher kadadosan

 2012-01
Prastawa 2012
Januari
Prastawa

Mirsani ugi 
 Januari 2012 - Fèbruari 2012 - Maret 2012
 Taun 2012 - Kalendher kadadosan

 2012-02
Prastawa 2012
Fèbruari
Prastawa

Mirsani ugi 
 Juli 2012 - Agustus 2012 - September 2012
 Taun 2012 - Kalendher kadadosan

 2012-08
Prastawa 2012
Agustus
Semantik (saking Basa Yunani: semantikos, maringii tandha, wigati, saking têmbung sema, tandha) inggih punika salah satunggaling cabang ngèlmu Linguistik ingkang mliginipun nyinaoni babagan makna basa. Semantik adatipun dipungayutaken kaliyan kalih ngèlmu linguistik sanès: sintaksis, ngèlmu babagan ngroncé tembung dados ukara, lan pragmatik, ngèlmu babagan basa utawa sandhi ingkang namung dipun-ginakaken ing wekadal tartemtu.

Linguistik
Paramasastra
Sajarah Pangiwa Panengen punika satunggaling cariyos ingkang wonten ing pambukanipun Serat Babad Tanah Jawi. Kangge nganggit anggitan ilmiah punika kula nganggé bahan saking Babad Tanah Jawi seratan Ng Kartapradja mawi cathetan saking J.J Ras (ing taun...)

Sajarah Pangiwa Panengen 
Satunggaling seratan susastra ingkang ngemu wacana politis ing tanah Jawi nalika ing abad 18.

Tanah Jawi satunggaling panggénan utawi tèritorial utawi laladan ingkang strategis sanget. Pulo utawi tanah Jawi punika satuggaling laladan ingkang alit manawi katanding kaliyan laladan sanèsipun kados Kalimantan, Sumatra, Sulawesi lan Papua. Nanging alit ing babagan laladan namung boten alit ing babagan sajarah utawi riwayatipun.Sesebatan kanggé tanah Jawi sampun kathah, punika dados ciri bilih tanah Jawi punika laladan ing ,sanget.Miturut para panaliti saking manca nagari utawi saking Indonésia piyambak, tanah Jawi gadhah sujarah utawi riwayat ingkang sampun dangu sanget. Miturut panalitéen saking Arkèologi candhi Borobudur saged kanggé tanda bilih tanah Jawi ing abad ka7 sampun gadhah kabudayan ingkang adiluhung. Kabudayaan ingkang adiluhung ateges kabudayan ingkang sampun ngutamaken pengertén bab nalar ingkang jangkep. Pengertén bab nalar ingkang jangkep punika boten namung nalar ingkang saged mawujud nanging ugi nalar ingkang alus, inggih punika nalar antawisipun kekiyatan kasatmata lan boten kasatmata.

Tanah Jawi utawi pulo Jawi punika kalebet laladan ingkang nggadah penduduk ingkang padet. Bebrayan ingkang manggén ing tanah Jawi punika boten namung bebrayan asli saking pulo Jawi nanging ugi bebrayan saking manca nagari. Padamelan bebrayan ingkang dudunung ing tanah Jawi punika kapilah dados kalih inggih punika bebrayan ingkang dedunung ing gisik sagara utawi bengawan lan bebrayan ingkang dedunung ing laladan inggil (dataran tinggi).Biasanipun kaanan kados makaten punika gadah prabawa dateng tatacara ingkang gegayutan kaliyan padamelan ingkang dipunlakoni.

Bebrayan ageng ing Tanah Jawi saking jaman rumiyin ngantos samangke sampun gadhah tatacara ing papréntahan. Tatacara punika gambaraken rerangkèn mandap minggahipun kaanan pemaréntahan lan bebrayan ing tanah Jawi. Satunggaling nagari manawi sampun gadah papréntahan ingkang jangkep lan kiyat punika ateges nagari ingkang sampun maju lan gadah tatacara panguripan ingkang mapan. Para panguwaos adatipun saged maringi panguripan ingkang saé dateng rakyatipun. Sedaya pérangan saged damel rakyatipun seneng. Salah satunggaling pérangan ingkang mumpuni inggih punika babagan kasusastran.

Cathetan suku 

seratan punika dèrèng rampug kedah dipunpriksa malih mila punika dèrèng saged kanggé sumber.

Sastra Jawa Anyar
Babad Tanah Jawi
Gablog ya iku panganan kang asalé saka Kabupatèn Temanggung, anané ing Kacamatan Kaloran. Panganan iki kagawe saka sega kang ditutu nganti padhet kaya ketan banjur diiris-iris. Padatan panganan iki  dipangan karo pecel lan gimbal. Panganan iki didol wungkusan kang wungkuse saka godhong gedhang.

Rujukan 

Masakan Jawa
Kabupatèn Temanggung
Babad Bulèlèng iku sawijining babad sing nyaritakaké mula bukané krajan Bulèlèng déning Panji Sakti.. Babad iki ditulis nganggo langgam kaya déné pupuh ing kakawin basa Kawi dicampur nganggo basa tengahan kanthi guru sastra lan guru wilangan sing kukuh..

Rujukan 
<references>

Babad
Sajarah Bali
Gamelan sekatèn ya iku gamelan kang dianggep paling gegayutan karo upacara Islam lan dinuga wis ana saka jaman Majapait. Gamelan iki ditabuh nalika pèngetan mijilé Muhammad ing kraton Surakarta lan Yogyakarta. Gamelan iki sepisanan ditabuh ing Kraton Demak, ya iku kagungané Sunan Giri. Gamelan kang ana ing Kraton Surakarta lan Yogyakarta iku tinggalané Sultan Agung Hanyakrakusuma. Miturut sajarah, kala rumiyin Gamelan Sekatèn kanggé sarana "dhakwah" para wali sanga kanggé ngraketaken priyayi Jawa ingkang inggil lan caket budayanipun kaliyan Gamelan, supados kersa mlebet Agama Islam.

Cathetan sikil

Gamelan
Déwa Ruci iku lakon wayang kang dhedhasar wiracarita Mahabharata. Lakon iki asli saka Tanah Jawa lan disenengi déning masarakat Jawa. Déwa Ruci iku nyaritakake babagan lelampahan Wrekodara kang didhawuhi gurune Resi Drona supaya golèk Tirta Pawitra kang bisa nambahi ngelmune kang luwih dhuwur, nanging Resi Drona duwé karep kang ora becik. Dhèwèké arep merjaya Wrekodara, nanging dhèwèké percaya karo gurune kang dhawuhi supaya golèk Tirta Pawitra iku.

Ceritane 
Wrekodara pamit karo para seduluré ing Amarta, banjur dhèwèké lunga menyang Gunung Candramuka. Satekanne ing Gunung Candramuka, Wrekodara ketemu loro raksasa, ya iku Rukmuka dan Rukmakala, raksasa iku sejatine jelmaan Bathara Indra lan Bathara Bayu kang dikutuk karo Bathara Guru. Banjur keprungu swara, kang wenehi ngerti supaya Wrekodara bali menyang Ngastina amarga Bathara Indra lan Bathara Bayu njlenterekake yèn Tirta Pawitra iku ora ana ing Gunung Candramuka, amarga iku Wrekodara mulih menyang Ngastina.

Tokoh  
Ing ngisor iki, wayang kang dithokake ing lakon Déwa Ruci
 Wrekodara
 Déwa Ruci
 Bathara Indra
 Bathara Guru
 Rukmuka
 Rukmakala
 Resi Drona

Cathetan sikil

Lakon Wayang
Déwa Ruci iku salah sawijining paraga wayang sing dadi déwané Bima. Lakon wayang Dewa Ruci (lakon wayang) asring digunakaké kanggo njlèntrèhaké prakara manunggaling kawula gusti. Dedeg lan praupané Déwa Ruci persis kaya déné Werkudara (Bima).

Paraga wayang
Upacara Kasada ya iku upacara sing dianakaké déning masarakat Tengger, uga sinebut Upacara Yadnya Kasada. Upacara kasada dianakaké saben sasi Asuji utawa Kasada (sasi kaping 12) taun Saka, ing wayah wengi. Upacara iki dianakaké ing Poten Sagara Wedhi, cedhak Gunung Brama.

Ubarampé
Ubarampé sing diprelokaké ing upacara kasada ya iku ongkek-ongkek sing isiné asil bumi, ingon-ingon kanggo dilabuhake ing kawah Gunung Brama, banyu suci saka pitung sumur, kitab suci weda, mandala utama kanggo panggonan dukun, gamelan, kembang setaman, lan dwipa.

Tata Cara Upacara Kasada
Sadurungé dianakaké Upacara Kasada, adaté para sesepuh nemtokaké dina lan wektu sing trep supaya upacara bisa lancar. Ing Upacara Kasada iki, saliyané labuhan sesaji uga ana ritual liya, ya iku nglukat umat lan pelantikan dukun.
Upacara Kasada tujuané ya iku kanggo ngenang pangorbanané Hadi Kusuma kang dadi tumbal lan digawa lunga Sang Hyang Widi ing legenda Rara Anteng lan Jaka Seger, sing dadi leluhuré masarakat Tengger.

Cathetan sikil

Budaya
Adat
Indonésia
Madrasah Tsanawiyah Salafiyah (MTsS) Wanayasa iku siji-sijiné pamulangan madya kapisan kang ana ing Désa Wanayasa, Kacamatan Buaran, Kabupatèn Pekalongan, Jawa Tengah, Indonésia.

Sajarah 

MTsS Wanayasa diyasa ing taun 1983. Panggoné ana ing Wanayasa gang 1. Ancasé ndadèkaké siswa-siswiné pribadi mawa ahlak mulya lan duwé akidah ahlussunnah wal jamaah.

Tujuan 
 Visi MTs Salafiyah Wonoyoso ya iku kawujude lulusan madrasah kang nduwé akhlaq ingkang mulya (karfimah), duwé prestasi lan duwé etos kerja kang dhuwur, kritis pikirane lan duwé wawasan Ahlussunnah Wal Jama’ah
 Misi MTs Salafiyah Wonoyoso antarané:
 Ngembangake kemampuan dhasar siswa ingkang ndadèkaké muslim ingkang tangat, berkualitas lan supaya dadi teladan kanggo masarakat.
 Ngrembakakake kemampuan berfikir kritis lan sistematik kanggo angerteni perkembangan jaman.
 Ningkataken efektifitas belajar mengajar.
 Numbuhake semangat berkreatifitas, berakseptabilitas dan berprestasi. Ngrembakakake pemahaman keagamaan ingkang toleran, inklusif lan demokratis.
 ndadeake budaya madrasah ingkang bernuansa Ahlussunnah wal Jama’ah .

Cathetan suku 

Sekolah
Madrasah Tsanawiyah
Trijatha inggih punika putri pambayunipun Gunawan Wibisana saking negri Alengka kaliyan Dewi Triwati, putri titisanipun Sanghyang Taya. Dewi Trijatha punika putri ingkang ayu sanget, gadhah sipat ingkang sarèh, jatmika, andhap asor, kaliyan setya. Dewi Trijatha kathah sanget pambiyantunipun marang Dewi Sinta, inggih punika ngréncangi, ngayomi, sarta ngladosi Dewi Shinta nalika diculik déning Rahwana lan kedah cumondhok wonten ing Alengka. Trijatha ingkang tansah ngréncangi Dewi Shinta ing Taman Soka.

Trijatha saged ngayomi Dewi Shinta ingkang badhé kajamah déning Rahwana, saéngga damel Rahwana duka. Saking dukane, Rahwana ngedalaken panguman-uman, inggih punika ing samangké Trijatha bakal gadhah garwa kethèk ingkang sampun sepuh. Trijatha dados sedhih sanget penggalihipun, nanging Dewi Shinta nglipur panjenengané  manawi sanadyan garwanipun awujud kethèk nanging putrinipun saged sesandhingan kaliyan titisanipun Bathara Wisnu. Pungkasanipun Trijatha dados garwanipun Kapi Jembawan, kethèk sepuh ingkang dados pamomongipun Subali kaliyan Anoman. Jembawan saged dados garwanipun Dèwi Trijatha kanthi cara malih praupan dados Lesmana saéngga saged ngrayu Dèwi Trijatha. Trijatha gadhah putri ingkang namanipun Dèwi jembawati ingkang sasampunipun diwasa dados garwanipun Prabu Kresna, raja negri Dwarawati. Sasampunipun perang Alengka, Trijatha kaliyan kulawarganipun manggèn ing pertapan Gandamana.

Paraga wayang
Pedhes yaiku rasa saka ilat, racaké padha karo rasané lombok utawa rasa panas palsu.

Rasa
Nayef bin Abdulaziz Al Saud (), uga diéja Naif (1933 – 16 Juni 2012) iku Putra Makutha Arab Saudi lan uga Deputi Pisanan Mahamantri saka taun 2011 tekan taun 2012. Dhèwèké iku Mantri Dalam Negri saka taun 1975 tekan taun 2012.

Kauripan awal lan pendhidhikan 
Nayef bin Abdulaziz lair ing Taif nalika taun 1933 lan putra saka Raja Abdulaziz lan Hassa binti Ahmad al Sudairi. Mula, dhèwèké iku salah siji saka sadulur Sudairi. Dhèwèké iku putra angka 23 Raja Abdulaziz.

Pangéran Nayef nampa pendhidhikan ing "Sekolah Pangéran" lan didhidhik déning ulama sénior. Saliyané iku, dhèwèké didhidhik uga sajeroning babagan diplomasi lan urusan kaamanan.

Uga delengen 
 Wangsa Saud

Cathetan sikil

Pranala njaba 

 "The Saudi Paradox" – Foreign Affairs article on then-Crown Prince Abdullah and Prince Nayef
 Ministry of interior of Saudi Arabia
 Washington Times

Lair 1933
Pati 2012
Bangsawan Arab Saudi
Lair 1934
Óscar Pujol Muñoz () iku pebalap pit asal Spanyol kang saiki main kanggo salah siji tim kontinèntal UCI ing Iran, Azad University Cross Team. Sadurungé, Pujol tau main ing Cervélo TestTeam lan Omega Pharma-Lotto.

Karir 
Pujol diwé karir minangka pebalap profésional kanggo tim Spanyol, Burgos Monumental nalika taun 2008. Dhèwèké banjur nggabung karo Cervélo TestTeam, lan main kanggo tim mau suwéné rong taun ing Tour d'Espagne.

Nalika taun 2011, dhèwèké nggabung karo Omega Pharma-Lotto. Nanging taun 2012, tim mau dibubaraké amarga patikaian sponsor lan pecah dadi rong tim ya iku Quick Step lan Lotto-Belisol. Mula, Pujol ora bisa main sanajan wis nandhatangani kontrak suwéné rong taun.

Nalika awal April 2012, dhèwèké direkrut déning tim asal Iran, Azad University Cross Team. Dhèwèké banjur wiwit main ing salah siji kajawaran UCI, Tour de Singkarak, lan tampil minangka jawara umum ing kajawaran mau.

Prèstasi 
Urur dhedhasar taun, Pujol tau nggayuh jawara sajeroning kajawaran-kajawaran balap pit, wujud jawara etape uga jawara umum:

2006
Etape 3 Tour of Cantabria
Etape 1 lan 4 Tour of Salamanca
2007
Etape 4 Tour de Navarre
2012
Tour de Singkarak
2016
Tour of Japan
Etape 6 Tour of Japan
Tour de Kumano
2017
Etape 6 Tour of Japan

Réferènsi 

Pambalap pit Spanyol
Thames kaalihaké tumuju kaca iki. Kanggo kagunan liyané, deleng Thames (disambiguasi).

Kali Thames iku sawijining kali sing mili ing kidul Inggris lan ngubungaké kutha London karo laut. Kali kanthi dawa 356 kilometer lan wiyar perairan tekan 12.935 km² iki sungapané ing Laut Lor.

Thames
Nani bisa tegesé:
 Luís Carlos Almeida da Cunha 
 Nani Pelekai 
 Nanabhoy Palkhivala 
 Joan "Nani" Roma 
 Nani Widjaya
Kodikologi inggih punika ngelmu utawi kawruh babagan kodeks, déné kodeks punika bahan tulisan tangan. Kodikologi punika ngrembag sadaya bab ingkang gayut kaliyan naskah kados ta bahan, umur, papan panyeratan, saha prakiraan panyeratan naskah.
Becik ketitik ala ketara punika satunggaling saloka ingkang ngemu teges sadaya ingkang saé badhé katingal, déné ingkang ala utawi boten becik ugi katingal.
Stadion Vicente Calderón ya iku stadion kang dumunung ana ing Madrid, Spanyol. Stadion iki kandhang saka tim Atletico Madrid. Saiki Atletico Madrid main ana ing kompetisi Liga BBVA Spanyol. Stadion iki mapan ing pujering kutha Madrid. Stadion iki kurang luwih bisa nampung 54.581 penonton. Karo UEFA Stadion Vicente Calderón diwenei bintang 5 ing taun 2003. Stadion iki kerep dinggo tetandhingan tingkat Éropah kaya ta Liga Europa lan Liga Champions. Timnas Spanyol uga kerep migunakaké stadion iki kanggo tetandhingan lawan timnas nagara liya.

Stadion bal-balan
Madrid
Gambang kromong (utawi dipunserat gambang keromong) inggih punika jinisipun orkes ingkang nyalarasaken gamelan kaliyan piranti musik Tionghoa, kados ta sukong, tehyan, lan kongahyan .

Sapunika, gambang kromong dipungadhahi déning kalih golongan masarakat, inggih punika masarakat keturunan Tionghoa (asil kramanipun tiyang Tionghoa kaliyan pribumi) lan masarakat Batawi.

Masarakat keturunan Tionghoa utawi Batawi umumumipun wonten ing laladan ingkang sami ngginakaken basa Malayu dhialèk Batawi .

Cathetan suku 

Budaya Batawi
Eduardo Dos Reis Carvalho utawa kerep dicekak dadi Eduardo Carvalho (lair tanggal 19 September 1982 ing Mirandela) iku sawijining juru main bal-balan Portugis. Eduardo iku panjaga gawang.

Lair 1982
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Pamain Bèker Éropah UEFA 2016
Pamain bal-balan Portugal
Warak Ngendhog iku salah sijiné kéwan khayalan sing kapérang dadi telung pérangan ya iku sirah saka naga, awak saka onta, lan sikil saka wedhus. Warak Ngendhog iku minangka multikulturalismé kang ana ing kutha Semarang.

Sujarah 
Warak Ngedhog iku ana wiwit kapisan nalika para warga kutha Semarang badhé miwiti wulan pasa utawa shaum Ramelan. Warak iki awujud saka akulturasi lan bebungah syukur bab para warga ing kutha atlas iki sampun sesucèn. Bab wulan ramadhan iku wulan para warga muslim wangsul ing trahé suci lan resik . Warag umumé awujud macan sing tuwuh jaga endhog. Warak jaga endhog iku bisa diudhari macan, utawa lambang gendhèra kutha Semarang nalika jaman Walanda jaga kauthuhan lan kaguyubané warga ingkang diwujudake dadi endhog. Bab endhog iku gampang pecah nalika natap-natap utawa tiba. Warak ya ana sing awujud endhas naga, awak onta, lan sikil saka wedhus iku asalé dipundhut saka élemen-élemen warga sing manggon ana ing kutha Semarang. Tiyang warga sing manggon iku asale saka warga keturunan Arab utawa bakul saka Gujarat, para bakul saka katurunan Tionghoa, lan warga pribumi piyambak.

referensi

Budaya
Budaya miturut negara
Budaya Indonésia
Sumber Daya Alam (SDA)ya iku sekabehané barang ingkang kawujud nganggo cara alami ingkang saged digunakaké kanggé nyukupi kabutuhane manungsa.

IPA